Diari Oficial de la Generalitat Valenciana


Sumari del DOGV 7790, del 25-05-2016 (2016/3164)

RESOLUCIÓ de 18 d'abril de 2016, de la Direcció General de Medi Natural i d'Avaluació Ambiental, per la qual s'ordena la publicació dels informes ambientals i territorials estratègics corresponents als expedients 138/15-EAE Benidorm, 147/15-EAE Alfarrasí i 153/15-EAE València.
-------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7790

Data del DOGV
:   25-05-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/3164


Data del document
:   18-04-2016

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * impacte ambiental

RESOLUCIÓ de 18 d'abril de 2016, de la Direcció General de Medi Natural i d'Avaluació Ambiental, per la qual s'ordena la publicació dels informes ambientals i territorials estratègics corresponents als expedients 138/15-EAE Benidorm, 147/15-EAE Alfarrasí i 153/15-EAE València. [2016/3164]  
De conformitat amb l'article 51.7 de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, el qual establix la publicació en el Diari Oficial de la Comunitat Valenciana de l'informe ambiental i territorial estratègic, resolc:  
  
Publicar en el Diari Oficial de la Comunitat Valenciana els informes ambientals i territorials estratègics corresponents als expedients 138/15-EAE Benidorm, 147/15-EAE Alfarrasí i 153/15-EAE València.  
  
  
  
«Informe ambiental i territorial estratègic.  
Núm. Expedient: 138/1839-XJC.  
Títol: Modificació Puntual Hotels Ambassador I i II.  
Promotor: Ajuntament de Benidorm.  
Autoritat substantiva: Ajuntament de Benidorm.  
Localització: Benidorm (Alacant).  
  
La Comissió d'Avaluació Ambiental, en sessió realitzada el 17 de desembre de 2015, va adoptar l'acord següent: vista la proposta de l'Informe Ambiental i Territorial Estratègic de la Modificació Puntual Hotels Ambassador I i II de Benidorm:  
Amb data 30 de juny de 2015 ha entrat en el Servei d'Avaluació Ambiental Estratègica, de la Subdirecció General d'Avaluació Ambiental i Territorial, la sol·licitud d'inici de l'avaluació ambiental i territorial estratègica de la Modificació Puntual Hotels Ambassador I i II a Benidorm.  
  
Documentació presentada  
La sol·licitud d'inici, remesa pel Servei Territorial d'Urbanisme d'Alacant, s'acompanya de l'esborrany del pla, document inicial estratègic, Estudi d'Integració Paisatgística i Informe de Sostenibilitat Econòmica, amb els continguts establits en l'article 50 de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana (LOTUP). La documentació es presenta en format paper i digital.  
  
Planejament vigent  
El planejament vigent en el municipi consistix en un pla general, aprovat definitivament el 26 de novembre de 1990, per resolució del conseller. El dit planejament no va ser sotmés en la seua totalitat a avaluació ambiental.  
El planejament anterior preveu la possibilitat que a la construcció d'hotels de 4\* i 5\* se'ls dotara d'una edificabilitat de 3,9 m³/m². Als hotels de 3\* se'ls permetia una edificabilitat de 3 m³/m².  
  
  
Objecte i justificació  
L'Hotel Ambassador (conformat per dos edificis de 7 i 11 plantes), situat entre els carrers Girona i l'av. Abocador, es va redactar el projecte en 1969 amb la base de ser de 4\* i en este sentit es va construir. No obstant això, finalment va adquirir la categoria de 3\* amb la qual cosa li corresponia una edificabilitat inferior a la materialitzada, i quedava per tant un excés d'edificabilitat fora d'ordenació (emplaçament A1 segons el pla 1).  
Per un altre costat està el complex Raconada Reial d'habitatges en bloc adossats, el qual es va construir amb una edificabilitat menor a la permesa. Se situa entre l'av. Joan Fuster i el carrer Zamora i pertanyen als mateixos propietaris que l'Hotel (emplaçament A2 segons el pla 1).  
La modificació pretén traspassar 4.278 m²t d'edificabilitat del complex Raconada Reial, a la parcel·la deficitària del complex hoteler a fi de regularitzar este.  
Per a poder dur a terme esta modificació és necessari modificar l'apartat 6 de l'article 26 de les ordenances particulars de l'edificació relatiu a les condicions de volum. En este apartat es definixen els diferents coeficients d'edificabilitat per a la qual cosa s'introduïx un nou «grau 8. Definit en els plans d'ordenació».  
  
Consultes  
Per part de la Direcció General d'Avaluació Ambiental i Territorial, de la Conselleria d'Infraestructures, Territori i Medi Ambient, d'acord amb l'article 51.1 de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana (LOTUP), la documentació aportada s'ha sotmés a consulta del Servei Territorial d'Urbanisme d'Alacant i a la Subdirecció General d'Ordenació, Planificació i ATE.  
  
Consulta Informe Administració pública consultada  
08.07.15 09.12.15 CITMA. Subd. gral. d'Ordenació, Planificació i ATE. S. Infraestructura Verda i Paisatge  
 16.06.15 CITMA. DG d'Avaluació Ambiental i Territorial: ST d'Urbanisme.  
  
  
Nota: els informes rebuts es poden consultar en la pàgina web www.cma.gva.es/eae una vegada s'emeta este IATE.  
  
Identificació i valoració dels possibles efectes sobre el medi ambient  
D'acord amb allò que s'ha estipulat en l'article 46.3 de la LOTUP, l'òrgan ambiental i territorial determinarà, tenint en consideració els criteris de l'annex VIII, el sotmetiment al procediment d'avaluació ambiental i territorial ordinari o simplificat, en funció de l'existència d'efectes significatius sobre el medi ambient, amb la consulta prèvia a les administracions públiques afectades a les quals es referixen els articles 48.d) i 51.1 de la LOTUP.  
El Servei Territorial d'Urbanisme d'Alacant emet un informe amb data 16 de juny de 2015, i manifesta que la modificació no pot tindre com a únic fi la legalització d'una construcció sinó que ha de perseguir l'interés general sense que puga admetre's que una legalització en si mateixa servisca els interessos generals. Assenyala que la modificació ha de tindre en compte les plusvàlues que es generen i establir els mecanismes perquè esta revertisca a l'Ajuntament.  
El Servei d'Infraestructura Verda i Paisatge emet un informe el 9 de desembre de 2015 en el qual assenyala que la modificació proposada no té efectes sobre el paisatge.  
Segons la cartografia del PATRICOVA hi ha risc d'inundació en ambdós zones. No obstant això, l'actuació no incrementa el risc existent ja que els immobles existents no s'alteren.  
Realitzada l'anàlisi tècnica de la documentació presentada i consultada la cartografia temàtica de la Conselleria d'Infraestructures, Territori i Medi Ambient, s'observa que la modificació proposada del pla general, no presenta noves afectacions sobre el medi ambient, ja que es regularitza una situació de fet d'excés d'edificabilitat d'uns immobles construïts en la dècada dels 70, en un entorn totalment antropitzat i urbanitzat.  
  
Consideracions jurídiques  
L'Avaluació Ambiental Estratègica és l'instrument de prevenció, establit en la Directiva 2001/42/CE, del Parlament Europeu i del Consell de 27 de juny, per a la integració dels aspectes ambientals en la presa de decisions de plans i programes públics. La dita directiva s'incorpora al dret intern espanyol per mitjà de la Llei 21/2013, de 9 de desembre, d'Avaluació Ambiental, i al dret autonòmic per mitjà de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana (LOTUP).  
El Reial Decret Legislatiu 7/2015, de 30 d'octubre, pel qual s'aprova el Text Refós de la Llei del Sòl i Rehabilitació Urbana, establix en l'article 22 que els instruments d'ordenació territorial i urbanística estan sotmesos a avaluació ambiental de conformitat amb el que preveu la legislació d'avaluació ambiental.  
  
Acord  
Segons establix l'article 51 de la LOTUP, per considerar, d'acord amb els criteris de l'annex VIII d'esta llei, que la modificació del pla avaluat no influïx en altres plans o programes; no té incidència en el model territorial vigent en el municipi ni produïx increment en el consum de recursos; no suposa afectació sobre elements del patrimoni natural i cultural i, consultat respecte d'això el Servei Territorial d'Urbanisme d'Alacant i la Subdirecció General d'Ordenació, Planificació i ATE; es pot concloure que el procediment d'avaluació simplificada és prou per a determinar que la Modificació Puntual Hotels Ambassador I i II a Benidorm no presenta efectes significatius sobre el medi ambient i per tant se sotmet al procediment d'avaluació ambiental i territorial estratègica simplificat.  
  
D'acord amb allò que s'hi ha exposat, es resol:  
Emetre Informe Ambiental i Territorial Estratègic favorable en el procediment simplificat d'avaluació ambiental i territorial estratègica de la Modificació Puntual Hotels Ambassador I i II a Benidorm, d'acord amb els criteris de l'annex VIII de la LOTUP, per no tindre efectes significatius sobre el medi ambient, i correspon continuar la tramitació de la modificació del pla d'acord amb la normativa sectorial, si bé hauran de complir-se les condicions següents a introduir en el document:  
1. S'ha de justificar la legalització en motius d'interés general i no en els que porta implícita la legalització.  
2. S'ha d'incloure informació dels procediments seguits per a la restauració de la legalitat urbanística i la sanció als responsables.  
  
3. La modificació ha de tindre en compte les plusvàlues que es pogueren generar i establir els mecanismes perquè esta revertisca a l'Ajuntament. S'hauria d'analitzar si el valor de les edificabilitats traspassades tenen el mateix valor al tractar-se de tipologies distintes.  
Segons establix l'article 51.7 de la LOTUP, l'Informe Ambiental i Territorial Estratègic perdrà la vigència i cessarà en la producció dels efectes que li són propis si, una vegada publicat en el Diari Oficial de la Comunitat Valenciana no s'haguera procedit a l'aprovació del pla en el termini màxim de quatre anys des de la publicació. En este cas, el promotor haurà d'iniciar novament el procediment d'avaluació ambiental i territorial estratègica simplificada de la modificació.  
  
  
Òrgan competent  
La Comissió d'Avaluació Ambiental és l'òrgan competent per a emetre l'informe ambiental i territorial estratègic a què es referix l'article 51.2.b de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, de conformitat amb allò que disposa l'article 3.2 del Decret 230/2015, de 4 de desembre, del Consell, pel qual s'aprova el reglament de l'òrgan ambiental de la Generalitat als efectes d'avaluació ambiental estratègica (plans i programes).  
A la vista de tot el que s'ha dit, la Comissió d'Avaluació Ambiental, acorda: Emetre Informe Ambiental i Territorial Estratègic favorable en el procediment simplificat d'avaluació ambiental i territorial estratègica de la Modificació Puntual Hotels Ambassador I i II a Benidorm per considerar que no té efectes significatius en el medi ambient, amb el compliment de les determinacions que s'inclouen en l'esmentat informe.  
  
Notificar als interessats que contra la present resolució, atés que no és un acte definitiu en via administrativa, no es pot interposar cap recurs; la qual cosa no és inconvenient perquè puguen utilitzar-se els mitjans de defensa que en el seu dret estimen pertinents.  
El que li notifique per al seu coneixement i efectes oportuns.  
El que se certifica amb anterioritat a l'aprovació de l'acta corresponent i a reserva dels termes precisos que es deriven d'esta, segons ho autoritza l'article 27.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (LRJAP-PAC).  
  
València, 17 de desembre de 2015.- El secretari de la Comissió d'Avaluació Ambiental: José del Valle Arocas.»  
  
  
  
«Informe ambiental i territorial estratègic.  
Núm. expedient: 147/9533-EDD.  
Títol: Modificacions 5 i 6 del Pla General d'Alfarrasí.  
Promotor: Ajuntament d'Alfarrasí.  
Autoritat substantiva: Servei Territorial d'Urbanisme de València.  
  
Localització: Alfarrasí (València).  
  
La Comissió d'Avaluació Ambiental, en sessió realitzada el 17 de desembre de 2015, va adoptar l'acord següent:  
Vista la proposta de l'informe ambiental i territorial estratègic de les modificacions 5 i 6 del Pla General d'Alfarrasí, en els termes següents:  
  
Amb data 13 de juliol de 2015 ha entrat en el Servei d'Avaluació Ambiental Estratègica, de la Subdirecció General d'Avaluació Ambiental, la sol·licitud d'inici de l'avaluació ambiental i territorial estratègica de les Modificacions 5 i 6 del Pla General d'Alfarrasí (València).  
  
  
Documentació presentada  
La sol·licitud d'inici, remesa pel Servei Territorial d'Urbanisme de València, s'acompanya d'esborrany de les modificacions i del document inicial estratègic, d'acord amb el que establix l'article 50 de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana (LOTUP). La documentació es presenta en format paper i digital.  
Amb data 21 de juliol de 2015 es va realitzar un requeriment a fi que es completara la documentació, i la va presentar l'Ajuntament el 19 d'agost de 2015.  
  
Planejament vigent  
El planejament vigent en el municipi consistix en un Pla General d'Ordenació Urbana, aprovat definitivament per la Comissió Territorial d'Urbanisme el 28 de juny de 2001. El dit planejament va ser sotmés a avaluació ambiental (expedient 57/1165-WHK) i va obtindre la declaració d'impacte ambiental el 26 de juny de 2001.  
El pla té 4 modificacions posteriors aprovades amb caràcter definitiu, de les quals la més rellevant per al cas que ens ocupa és la núm. 4, que va ser sotmesa a avaluació ambiental (expedient 92/6227-ENN) i es va determinar per mitjà d'una Resolució de 8 de febrer de 2011, que esta no produiria efectes significatius per al medi ambient.  
  
  
Objecte i justificació  
L'objecte de la modificació núm. 5 del PG és reestructurar l'ordenació detallada de dos sectors concrets en els aspectes següents:  
  
- En el sector IND-4 Industrial Est, modificar les normes urbanístiques per a reduir les maniobres dels vehicles pesants en les operacions de càrrega i descàrrega (modificació de l'article 21 de les NU).  
- Modificar l'ordenació detallada del sector Sud-est Rural, i redistribuir el viari per a separar més la zona industrial de la residencial.  
  
A pesar de les modificacions, es mantenen totes les superfícies considerades en el Pla General. Es tracta en definitiva d'una translació de la superfície viària de l'ordenació detallada.  
  
L'objecte de la modificació núm. 6 del PG és múltiple, i es dividix en 5 apartats:  
- Modificar del capítol núm. 7 de les Normes Urbanístiques, concretament el coeficient màxim d'edificabilitat que afecta les granges i explotacions ramaderes (una de les activitats predominants en el municipi), que passa de ser 0,10 m²t/m²s a ser 0,25 m²t/m²s a fi que es puguen realitzar les activitats d'este sector. D'acord amb la LOTUP, és potestat del PGOU determinar i ordenar en SNU tant les condicions de parcel·la com la seua edificabilitat i aprofitament (considerant B de la modificació núm. 6).  
- Modificar les alineacions d'uns quants carrers, grafiades com a 1-a, 1-b, 1-c, de les quals les dos primeres es corresponen amb el carrer Tossalet i un xicotet carrer perpendicular respectivament (a l'est del nucli urbà), i l'última es correspon amb una plaça pública en el nord-oest del nucli urbà. La modificació pretén regularitzar i conservar les parts ja executades, i requalificar les zones identificades com a fora d'ordenació (considerant 1r de la modificació núm. 6).  
- Incorporar a la xarxa de Zones Verdes i Espais Lliures la parcel·la situada al Sud del Cementeri Municipal, entre el camí la Cava i la Ronda Oest, com a part del conjunt del Paratge de l'Ermita. En este cas es produïxen modificacions sobre les superfícies assignades a cada ús del sòl, concretament s'incrementen les Zones Verdes en 1.447,58 m², corresponents a la parcel·la en qüestió, qualificada com pJL.2 (considerant 2n de la modificació núm. 6).  
- Incloure en el planejament les següents dotacions creades des de la formalització de la modificació núm. 4 del PGOU en el 2011 (considerant 3r de la Modificació núm. 6):  
- Sala Multiusos d'Alfarrasí (pED-7), ubicada en la zona 3-a.  
- Palomar Municipal (pRD-5), ubicat en la zona 2.  
- Parc Saludable (pRD-6), ubicat en la Zona Verda EL-N1, zona 3-b.  
- Incorporar al planejament vigent les edificacions executades des de l'aprovació del PGOU l'any 2011, ubicades en distints sectors ja urbanitzats, en concret en les zones (considerants 4t i 5t de la modificació núm. 6):  
- 4-a. Zona Industrial Consolidada.  
- 4-b. Polígon Industrial Oest-Sector 1.  
- 4-c. Polígon Industrial Sector IV.  
- 5. Zona Residencial Sector sud-oest.  
  
Consultes realitzades  
L'òrgan ambiental d'acord amb l'article 51.1 de la Llei 5/2014,de 25 de juliol, d'Ordenació del Territori, Urbanisme i Paisatge, de la Comunitat Valenciana (LOTUP), va sotmetre la documentació aportada a consulta del Servei d'Infraestructura Verda i Paisatge, del Servei d'Ordenació Territorial i a la Conselleria d'Agricultura, Medi Ambient, Canvi Climàtic i Desenvolupament Rural, Servei Territorial d'Agricultura de València.  
  
Consulta Informe Administració pública consultada  
23.07.15 15.12.15 Subd. gral. d'Ordenació del Territori i Paisatge. Servei d'Infraestructura Verda i Paisatge  
23.07.15 22.09.15 Subd. gral. d'Ordenació del Territori i Paisatge. Servei d'Ordenació Territorial (PATRICOVA)  
 15.12.15 Servei Territorial d'Urbanisme de València  
23.07.15 Servei Territorial d'Agricultura de València  
  
  
Nota: els informes rebuts es poden consultar en la pàgina web www.cma.gva.es/eae una vegada s'emeta este IATE.  
  
Identificació i valoració dels possibles efectes sobre el medi ambient  
D'acord amb allò que s'ha estipulat en l'article 46.3 de la LOTUP, l'òrgan ambiental i territorial determinarà, tenint en consideració els criteris de l'annex VIII, el sotmetiment al procediment d'avaluació ambiental i territorial ordinari o simplificat, en funció de l'existència d'efectes significatius sobre el medi ambient, amb la consulta prèvia a les administracions públiques afectades a les quals es referixen els articles 48.d) i 51.1 de la LOTUP.  
El Servei Territorial d'Urbanisme de València emet un informe amb data 15 de desembre de 2015, en el qual es qüestiona la claredat de la documentació presentada i la manera en què està redactat. No obstant això, es considera que a efectes ambientals únicament el considerant B presenta afectacions, des de la visió de les competències urbanístiques d'este Servei.  
El Servei d'Infraestructura Verda i Paisatge emet un informe el 15 de desembre de 2015 en el qual assenyala que els considerants 1 a 5, així com el A, de la modificació proposada no tenen efectes sobre el paisatge pel que no serà necessària l'elaboració d'un instrument de paisatge. No obstant això, el considerant B si que té incidència sobre el paisatge i requerix l'elaboració d'un Estudi d'Integració Paisatgística que valore i ordene la modificació des del punt de vista del paisatge.  
El Servei d'Ordenació Territorial emet un informe amb data 22 de setembre de 2015, i manifesta que, des de les competències del seu servei en matèria de risc d'inundació, de l'ordenació proposada no es derivaran efectes significatius sobre el medi ambient i la modificació no està afectada per este risc, de conformitat amb les determinacions normatives del Pla d'Acció Territorial de caràcter sectorial sobre prevenció del Risc d'Inundació a la Comunitat Valenciana.  
  
Realitzada l'anàlisi tècnica de la documentació presentada i consultada la cartografia temàtica de la Conselleria d'Infraestructures, Territori i Medi Ambient, s'observa que la modificació proposada del pla general, podria presentar afectacions sobre el sòl no urbanitzable comú al modificar el coeficient d'edificabilitat permés. A part d'açò, no presenta més afectacions sobre el medi ambient, ja que la resta d'actuacions només afecten l'ordenació detallada del sòl urbà o urbanitzable pertanyent al nucli urbà.  
En el planejament vigent el sòl no urbanitzable (SNU) comú no està zonificat, i es permeten en este usos residencials, ramaders i activitats subjectes a DIC. Les explotacions ramaderes generen una sèrie d'afectacions (olors, sorolls...) que dificulten la seua coexistència amb altres usos (residencial, turístic...). Permetre l'increment de la intensitat d'este ús augmentaria esta afectació, i empitjora la situació actual, per la qual cosa és necessari que s'analitze amb més profunditat la compatibilitat dels usos de SNU.  
  
Consideracions jurídiques  
L'Avaluació Ambiental Estratègica és l'instrument de prevenció, establit en la Directiva 2001/42/CE del Parlament Europeu i del Consell de 27 de juny, per a la integració dels aspectes ambientals en la presa de decisions de plans i programes públics. La dita directiva s'incorpora al dret intern espanyol per mitjà de la Llei 21/2013, de 9 de desembre, d'Avaluació Ambiental, i al dret autonòmic per mitjà de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana (LOTUP).  
El Reial Decret Legislatiu 7/2015, de 30 d'octubre, pel qual s'aprova el Text Refós de la Llei del Sòl i Rehabilitació Urbana, establix en l'article 22 que els instruments d'ordenació territorial i urbanística estan sotmesos a avaluació ambiental de conformitat amb el que preveu la legislació d'avaluació ambiental.  
  
Acord  
Segons establix l'article 51 de la LOTUP, d'acord amb els criteris de l'annex VIII d'esta llei, les Modificacions 5 i 6 del Pla General d'Alfarrasí, a excepció de l'apartat relatiu al SNU, no influïxen en altres plans o programes; no tenen incidència en el model territorial vigent en el municipi ni produïxen increment en el consum de recursos i no suposen afectació sobre elements del patrimoni natural i cultural, tenint en consideració els informes emesos; per la qual cosa es pot concloure que el procediment d'Avaluació Ambiental Simplificat és prou per a determinar que la modificació puntual no presenta efectes significatius sobre el medi ambient.  
D'acord amb allò que s'hi ha exposat, es resol emetre un doble acord:  
  
1. Emetre l'Informe Ambiental i Territorial Estratègic favorable en el procediment simplificat d'avaluació ambiental i territorial estratègica de les Modificacions 5 i 6 del Pla General d'Alfarrasí, excepte el seu considerant B, d'acord amb els criteris de l'annex VIII de la LOTUP, per no tindre efectes significatius sobre el medi ambient, i correspon continuar la tramitació de la modificació del pla d'acord amb la seua normativa sectorial, si bé hauran de complir-se les condicions següents a introduir en el document:  
- S'haurà d'eliminar del document referències a normatives derogades (Llei 10/2004, de 9 de desembre, de la Generalitat, del Sòl No Urbanitzable).  
- S'haurà d'atendre i aclarir el document en fases posteriors de la tramitació urbanística en els termes assenyalats en l'informe de data 15 de desembre de 2015 del Servei Territorial d'Urbanisme de València.  
  
2. Per a poder avaluar els efectes causats en el medi ambient per la intensificació que significa el considerant B de la Modificació 6, serà necessari zonificar el SNU, i estudiar la possible incompatibilitat d'usos que genera la implantació de l'ús ramader intensiu. Per a això haurà de tramitar-se una modificació específica segons el procediment previst en l'article 50 de la LOTUP, i és necessària l'elaboració d'un Estudi d'Integració Paisatgística.  
  
Segons establix l'article 51.7 de la LOTUP, l'Informe Ambiental i Territorial Estratègic perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Comunitat Valenciana no s'haguera procedit a l'aprovació del pla en el termini màxim de quatre anys des de la publicació. En este cas, el promotor haurà d'iniciar novament el procediment d'avaluació ambiental i territorial estratègica simplificada de la modificació.  
  
Òrgan competent  
La Comissió d'Avaluació Ambiental és l'òrgan competent per a emetre l'informe ambiental i territorial estratègic a què es referix l'article 51.2.b de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, de conformitat amb allò que disposa l'article 3.2 del Decret 230/2015, de 4 de desembre, del Consell, pel qual s'aprova el reglament de l'òrgan ambiental de la Generalitat als efectes d'avaluació ambiental estratègica (plans i programes).  
  
A la vista de tot l'anterior, la Comissió d'Avaluació Ambiental, acorda:  
1. Emetre Informe Ambiental i Territorial Estratègic favorable en el procediment simplificat d'avaluació ambiental i territorial estratègica de les Modificacions 5 i 6 del Pla General d'Alfarrasí, excepte el considerant B, per no tindre efectes significatius sobre el medi ambient, amb el compliment de les determinacions que s'inclouen en l'esmentat informe.  
2. Per a poder avaluar els efectes causats en el medi ambient per la intensificació que significa el considerant B de la Modificació 6, serà necessari zonificar el SNU, i estudiar la possible incompatibilitat d'usos que genera la implantació de l'ús ramader intensiu. Per a això haurà de tramitar-se una modificació específica segons el procediment previst en l'article 50 de la LOTUP, i és necessària l'elaboració d'un Estudi d'Integració Paisatgística.  
Notificar als interessats que contra la present resolució, atés que no és un acte definitiu en via administrativa, no es pot interposar cap recurs; la qual cosa no és inconvenient perquè puguen utilitzar-se els mitjans de defensa que en el seu dret estimen pertinents.  
El que li notifique per al seu coneixement i efectes oportuns.  
El que se certifica amb anterioritat a l'aprovació de l'acta corresponent i a reserva dels termes precisos que es deriven d'esta, segons ho autoritza l'article 27.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (LRJAP-PAC).  
  
València, 17 de desembre de 2015.- El secretari de la Comissió d'Avaluació Ambiental: José del Valle Arocas.»  
  
  
«Informe ambiental i territorial estratègic.  
Títol: Modificació de l'Estudi de Detall de l'illa av. de Burjassot, c/ Reus i c/ Marxalenes.  
Promotor: Ajuntament de València.  
Autoritat substantiva: Ajuntament de València i CTU.  
Localització: València.  
Núm. Expedient: 153/1325-UME.  
  
La Comissió d'Avaluació Ambiental, en sessió realitzada el 17 de desembre de 2015, va adoptar l'acord següent: vista la proposta de l'Informe Ambiental i Territorial Estratègic de la Modificació de l'Estudi de Detall de l'illa av. de Burjassot, c/ Reus i c/ Marxalenes de València:  
  
Amb data 21 de juliol de 2015 ha tingut entrada en el Servei d'Avaluació Ambiental Estratègica de la Subdirecció General d'Avaluació Ambiental, la sol·licitud d'inici de l'avaluació ambiental estratègica de la modificació de l'Estudi de Detall de l'illa av. de Burjassot, c/ Reus i c/ Marxalenes de València.  
  
Documentació presentada  
La sol·licitud d'inici, remesa per l'Ajuntament de València, s'acompanya d'esborrany de la modificació de l'Estudi i del document inicial estratègic, d'acord amb el que establix l'article 50 de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana (LOTUP). La documentació es presenta en format paper i digital.  
  
Planejament vigent  
El planejament vigent en el municipi consistix en:  
- Pla General d'Ordenació Urbana de València (PGOU), aprovat definitivament el 28 de desembre de 1988 (publicat en BOE i BOP 14 de gener de 1989; Diari Oficial de la Comunitat Valenciana (DOCV) 16.01.1989). El dit planejament està en procés de revisió i s'ha emés Memòria Ambiental amb data 6 de novembre de 2009 (expedient 52/7456-FMA).  
- Estudi de Detall de l'illa definida per l'av. de Burjassot, c/ Reus i c/ Marxalenes, aprovat definitivament el 25 d'octubre de 2002 (publicat en BOP 19.12.2002).  
  
Descripció de la modificació  
- Antecedents: inicialment, el PGOU de València establia que els elements subjectes a algun grau de protecció del complex industrial eren la façana principal de la fàbrica, que dóna a l'av. de Burjassot cantó amb el c/ Reus, i la façana posterior del conjunt, classificades ambdós com a nivell 2.  
Actualment, la nova protecció indicada en la fitxa d'Ordenació Estructural del Catàleg de Béns i Espais Protegits del PGOU de València, que incorpora l'antiga fàbrica «Bombas Gens» com a Bé de Rellevància Local (BRL), és completament incompatible amb l'Estudi de Detall vigent (2002), raó per la qual es presenta la modificació proposada.  
  
- Objecte: l'objecte de la modificació de l'estudi de detall és reajustar les alineacions i rasants previstes en l'estudi de detall vigent (2002), així com proposar una nova ordenació de volums en la parcel·la que, sense incrementar l'edificabilitat ni l'aprofitament urbanístic previst, pose en valor la configuració arquitectònica original de l'antiga fàbrica i resolga el problema d'escala entre esta (edificació en planta baixa) i les mitgeres dels blocs d'habitatges adjacents (huit altures). Tot això sota el total compliment de les exigències i les limitacions establides en la legislació vigent.  
  
  
  
- Àmbit: l'àmbit de la intervenció de la modificació de l'estudi de detall de l'illa delimitada pel sud-oest amb l'av. de Burjassot, pel sud-est amb el c/ Reus i pel nord amb el c/ Marxalenes, és el definit per la parcel·la de l'antiga fàbrica de «Bombas Gens». Es tracta d'una parcel·la irregular entre mitgeres, dividida en diferents finques cadastrals, amb una superfície total de 6.195 m².  
  
  
  
- Justificació: la proposta planteja modificacions en la disposició dels edificis definits en l'estudi de detall vigent (2002) per a complir la nova protecció establida en la fitxa d'Ordenació Estructural del Catàleg de Béns i Espais Protegits del PGOU de València, que actualment està en fase d'aprovació. En esta es declara el conjunt de «Bombas Gens» com a Bé de Rellevància Local (BRL) «per quant constituïx un exemple d'arquitectura industrial, vinculada de mode particular a la història local d'un barri deficitari en patrimoni arquitectònic», tal com justifiquen en la fitxa. D'altra banda, es proposa també millorar la integració del complex fabril en l'actual trama urbana que l'envolta, i concentrar l'edificabilitat al costat de les mitgeres contigües per a resoldre la diferència d'alçària entre les naus i els edificis residencials adjacents.  
  
El conjunt fabril està format per les quatre naus originals de la fàbrica, un edifici d'oficines i exposició orientat a l'av. de Burjassot i un habitatge plurifamiliar per a l'encarregat i l'apoderat, tot això de 1930 i protegit. Posteriorment, en 1960, es va afegir una quinta nau, que junt amb els cossos auxiliars disposats entre naus, no estan inclosos com a elements protegits.  
- Alternatives: en este cas només es proposen dos alternatives, de les quals s'ha triat l'Alternativa 1 que suposa la recuperació del conjunt arquitectònic original a través d'una intervenció respectuosa amb el lloc. La proposta reorganitza la volumetria permesa en la parcel·la i concentra l'edificabilitat en alçària (imatge 1.5, edificis D, K) junt amb les mitgeres contigües amb la intenció de resoldre la diferència d'alçària entre els edificis d'habitatges adjacents i les naus existents (imatge 1.5, edificis A, B, C). Els elements protegits del conjunt industrial (que es corresponen amb els edificis ombrejats en gris en la imatge 1.5) inclouen l'habitatge plurifamiliar (edifici B), la nau principal d'accés (edifici C) i les quatre naus originals (edifici A). Es pretén restaurar el Bé de Rellevància Local, i adequar-lo als nous usos, respectar i valorar l'escala, la configuració i l'organització del conjunt protegit. Es tendirà per tant a una recuperació volumètrica que respecte el mode constructiu i els materials originals, i recondicionar l'edifici per als usos permesos. Les noves construccions previstes al costat de les mitgeres seran, per un costat els edificis K i L classificats com EDA (edificació oberta de caràcter residencial), que es corresponen amb la zona ombrejada en roig en la imatge 1.5, i per un altre els edificis D, E, F, G H, I, J classificats com TER-3 de Nova Planta (enclavament terciari), que es corresponen amb la zona ombrejada en blau. D'estos edificis, el K i el D tindran 8 i 7 plantes respectivament, amb l'objecte de resoldre l'impacte de les mitgeres amb l'interior i els problemes d'escala.  
L'Alternativa 0, per contra, suposaria la proposta del Pla vigent, per la qual cosa no s'intervindria en l'edificació existent protegida i es mantindria l'edificació establida en la parcel·la.  
  
Alternativa 1  
  
  
  
Consultes  
L'òrgan ambiental d'acord amb l'article 51.1 de la Llei 5/2014, de 25 de juliol, d'Ordenació del Territori, Urbanisme i Paisatge, de la Comunitat Valenciana (LOTUP), va sotmetre la documentació aportada a consulta, en qualitat d'administracions públiques afectades:  
  
  
Consulta Informe Administració pública consultada  
29.07.15 27.10.15 SDG d'Ordenació del Territori i Paisatge. Servei d'Infraestructura Verda i Paisatge  
29.07.15 26.10.15 Unitat d'Inspecció de Patrimoni Historicoartístic  
  
25.09.15 15.12.15 Servei Territorial d'Urbanisme de València  
  
  
Nota: els informes rebuts es poden consultar en la pàgina web www.cma.gva.es/eae una vegada s'emeta este IATE.  
  
Identificació i valoració dels possibles efectes sobre el medi ambient  
D'acord amb allò que s'ha estipulat en l'article 46.3 de la LOTUP, l'òrgan ambiental i territorial determinarà, tenint en consideració els criteris de l'annex VIII, el sotmetiment al procediment d'avaluació ambiental i territorial ordinari o simplificat, en funció de l'existència d'efectes significatius sobre el medi ambient, amb la consulta prèvia a les administracions públiques afectades a les quals es referixen els articles 48.d) i 51.1 de la LOTUP.  
La Direcció Territorial d'Educació, Cultura i Esport emet un informe el 26 d'octubre de 2015 en el qual estima que no es deriven efectes significatius sobre el medi ambient en l'àmbit de les seues competències, en atenció a l'objecte, l'àmbit i els antecedents existents. No obstant això, ja que el pla afecta un Bé de Rellevància Local que formarà part del Catàleg de Béns i Espais Protegits, comunica que, en el moment procedimental oportú, haurà d'acreditar que s'ajusta a les determinacions establides en la Llei 4/1998, d'11 de juny, de la Generalitat Valenciana, del Patrimoni Cultural Valencià, i a les seues modificacions posteriors i obtindre el preceptiu informe.  
El Servei d'Infraestructura Verda i Paisatge emet un informe el 27 d'octubre de 2015 en el qual considera que, sense perjuí de la valoració dels òrgans competents en matèria de patrimoni cultural, atenent a l'estudi de la seua integració en el paisatge urbà i a l'efectiva protecció del conjunt original de la fàbrica, la incidència respecte del paisatge urbà existent serà positiva, en tant que la proposta no modificarà el caràcter i la percepció d'este, i posa en valor l'immoble protegit. Respecte de la rectificació de les alineacions proposades, considera que esta tampoc tindrà incidència en el paisatge, donada la seua magnitud i la seua necessitat per a la preservació de la integritat del bé protegit. «Per això el Servei considera que amb l'estudi d'integració paisatgística elaborat es compliria el que establix l'article 41.4 de la LOTUP.»  
  
El Servei Territorial d'Urbanisme de València emet un informe el 15 de desembre de 2015, i manifesta que, des de la visió de les competències urbanístiques d'eixe Servei, del citat pla especial no es derivaran efectes significatius sobre el medi ambient. No obstant això, es considera que l'estudi de detall no és l'instrument d'ordenació adequat, i s'ha de replantejar el dit document a modificació puntual del Pla General.  
  
Realitzada l'anàlisi tècnica de la documentació presentada, del contingut dels informes rebuts i consultada la cartografia temàtica de la conselleria competent en matèria d'avaluació ambiental, s'observa que el desenvolupament del Pla Especial de Protecció proposat, únicament afecta el sòl urbà del municipi, i per tant únicament incidirà sobre les determinacions que regulen el règim d'ús i edificació del sòl i no presentarà afectacions sobre el medi ambient.  
  
  
Consideracions jurídiques  
L'avaluació ambiental estratègica és l'instrument de prevenció, establit en la Directiva 2001/42/CE, del Parlament Europeu i del Consell de 27 de juny, per a la integració dels aspectes ambientals en la presa de decisions de plans i programes públics. La dita directiva s'incorpora al dret intern espanyol per mitjà de la Llei 21/2013, de 9 de desembre, d'Avaluació Ambiental, i al dret autonòmic per mitjà de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana (LOTUP).  
El Reial Decret Legislatiu 7/2015, de 30 d'octubre, pel qual s'aprova el Text Refós de la Llei del Sòl i Rehabilitació Urbana, establix en l'article 22 que els instruments d'ordenació territorial i urbanística estan sotmesos a avaluació ambiental de conformitat amb el que preveu la legislació d'avaluació ambiental.  
  
Acord  
Segons establix l'article 51.2.b de la LOTUP, d'acord amb els criteris de l'annex VIII de la dita llei, la proposta de modificació de l'Estudi de Detall de l'illa av. de Burjassot, c/ Reus i c/ Marxalenes de València no té incidència significativa en el model territorial del dit municipi i suposa una millora sobre elements del patrimoni cultural. Per tant, havent tingut en compte les consultes realitzades, es pot concloure que el procediment d'avaluació ambiental simplificada és prou per a determinar que la proposta de modificació de l'estudi de detall de l'illa av. de Burjassot, c/ Reus i c/ Marxalenes de València no presenta efectes significatius sobre el medi ambient.  
  
D'acord amb allò que s'hi ha exposat, es resol: emetre informe ambiental i territorial estratègic favorable en el procediment simplificat d'avaluació ambiental estratègica de la modificació de l'estudi de detall de l'illa av. de Burjassot, c/ Reus i c/ Marxalenes de València, d'acord amb els criteris de l'annex VIII de la LOTUP, per no tindre efectes significatius sobre el medi ambient, i correspon continuar la tramitació de la modificació del pla d'acord amb la seua normativa sectorial, si bé s'haurà de tindre en compte les determinacions següents:  
1. Prèviament a l'aprovació definitiva s'haurà d'obtindre l'informe de la conselleria competent en matèria de Patrimoni Cultural ja que la modificació afecta un bé de rellevància local que formarà part del Catàleg Estructural de Béns i Espais Protegits.  
2. Es considera que l'estudi de detall no és l'instrument d'ordenació adequat, i s'ha de replantejar el dit document a modificació puntual del Pla General, tal com s'assenyala en l'informe del Servei Territorial d'Urbanisme de València, de data 15 de desembre de 2015.  
  
Segons establix l'article 51.7 de la LOTUP, l'Informe Ambiental i Territorial Estratègic perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Comunitat Valenciana no s'haguera procedit a l'aprovació de la modificació de l'Estudi de Detall en el termini màxim de quatre anys des de la seua publicació. En este cas, el promotor haurà d'iniciar novament el procediment d'avaluació ambiental i territorial estratègica simplificada de la modificació.  
  
Òrgan competent  
La Comissió d'Avaluació Ambiental és l'òrgan competent per a emetre l'informe ambiental i territorial estratègic a què es referix l'article 51.2.b de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, de conformitat amb allò que disposa l'article 3.2 del Decret 230/2015, de 4 de desembre, del Consell, pel qual s'aprova el reglament de l'òrgan ambiental de la Generalitat als efectes d'avaluació ambiental estratègica (plans i programes).  
A la vista de tot l'anterior, la Comissió d'Avaluació Ambiental, acorda: emetre Informe Ambiental i Territorial Estratègic favorable en el procediment simplificat d'avaluació ambiental estratègica de la modificació de l'Estudi de Detall de l'illa av. de Burjassot, c/ Reus i c/ Marxalenes de València per considerar que no té efectes significatius en el medi ambient, amb el compliment de les determinacions que s'inclouen en l'esmentat informe.  
Notificar a les persones interessades que contra la present resolució, atés que no és un acte definitiu en via administrativa, no es pot interposar cap recurs; la qual cosa no és inconvenient perquè puguen utilitzar-se els mitjans de defensa que en el seu dret estimen pertinents.  
El que li notifique per al seu coneixement i efectes oportuns.  
El que se certifica amb anterioritat a l'aprovació de l'acta corresponent i a reserva dels termes precisos que es deriven d'esta, segons ho autoritza l'article 27.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (LRJAP-PAC).  
  
València, 17 de desembre de 2015.- El secretari de la Comissió d'Avaluació Ambiental: José del Valle Arocas.»  
  
València, 18 d'abril de 2016.- El director general de Medi Natural i d'Avaluació Ambiental: Antoni Marzo i Pastor.